คามิอินะ โบตัน, โยเอรุ ซึงาตะ วะ ยูริ โนะ ฮานะ

เป็นซีรีส์มังงะญี่ปุ่นที่เขียนและวาดภาพประกอบโดย เฮย์ เริ่มตีพิมพ์ลงบนบริการเว็บแชมเปียน ครอสของสำนักพิมพ์อากิตะโชเต็ง ตั้งแต่เดือนมีนาคม พ.ศ. 2562 ณ เดือนสิงหาคม พ.ศ. 2567 มีการวางจำหน่ายไปแล้ว 5 เล่ม ซีรีส์อนิเมะทางโทรทัศน์ที่ผลิตโดยสตูดิโอซองเน่ มีกำหนดออกอากาศในเดือนเมษายน พ.ศ. 2569

 เรื่องย่อ 
ซีรีส์เรื่องนี้ติดตามเรื่องราวของโบตัน คามิอินะ นักศึกษามหาวิทยาลัยที่อาศัยอยู่ในเมืองชิจิบุ จังหวัดไซตามะ เธอเริ่มดื่มเครื่องดื่มแอลกอฮอล์เป็นครั้งแรกหลังจากได้พบกับอิบุกิ โทนามิ หัวหน้าหอพัก อิบุกิซึ่งมีปัญหาเรื่องการดื่มในที่สาธารณะ ได้ผูกมิตรกับโบตันอย่างรวดเร็วและกลายเป็นเพื่อนร่วมดื่มของเธอ ในฐานะผู้ที่เพิ่งเริ่มดื่มแอลกอฮอล์ โบตันจึงใช้เวลาลองชิมเครื่องดื่มแอลกอฮอล์หลากหลายชนิด

 ตัวละคร 

ตัวละครเอกหญิง อายุ 20 ปี เป็นนักศึกษามหาวิทยาลัยที่มาจากจังหวัดนางาโนะ เธอไม่ชอบดื่มเครื่องดื่มอัดลมเพราะทำให้เรอ เธอเริ่มดื่มเครื่องดื่มอัดลมเป็นครั้งแรกหลังจากได้พบกับอิบุกิ เพราะอยากรู้ว่าเธอกำลังดื่มอะไรอยู่ เธอชอบอาหารทะเลเพราะมาจากจังหวัดที่ไม่มีทางออกสู่ทะเล และเธอกลัวเสียงฟ้าร้องเนื่องจากเหตุการณ์เมื่อตอนอายุ 10 ขวบ

เธอเป็นนักศึกษาปี 3 จากจังหวัดโทยามะ และเป็นหัวหน้าหอพักของโบตัน เธอชอบดื่มแอลกอฮอล์ แต่หลีกเลี่ยงการดื่มในที่สาธารณะเพราะกลัวจะสะอึก เธอพัฒนาความสัมพันธ์ที่สนิทสนมกับโบตันหลังจากที่ทั้งคู่กลายเป็นเพื่อนดื่ม ทำให้พวกเขามักจะไปไหนมาไหนด้วยกันบ่อย ๆ

นักศึกษาปริญญาโทปี 1 จากจังหวัดกิฟุ เธอแอบชอบอิบุกิและรู้สึกผิดหวังที่อิบุกิสนิทสนมกับโบตันมากเกินไป

นักศึกษาปีสองจากจังหวัดยามานาชิ เธอชื่นชอบกิจกรรมกลางแจ้งและเป็นเพื่อนสนิทกับอาคาเนะ ต่อมาเธอได้ใบขับขี่รถจักรยานยนต์ 

เธอเป็นนักศึกษาปีสองและเป็นเพื่อนสนิทของยาเอกะ เธอได้รับแรงบันดาลใจด้านดนตรีมาจากพ่อแม่ และเล่นกีตาร์ในวงดนตรีชื่อ YOus!R.

เธอเป็นนักเรียนที่มาจากไต้หวัน เธอเริ่มมีใจให้คานาเดะ และรู้ตัวว่าคานาเดะแอบชอบอิบุกิอยู่

 สื่อ 
 มังงะ 
ซีรีส์นี้เขียนและวาดภาพประกอบโดยเฮย์ เริ่มตีพิมพ์เป็นตอน ๆ ในบริการมังงะแชมเปียน ครอสของสำนักพิมพ์อากิตะ โชเต็ง ตั้งแต่เมื่อวันที่ 19 มีนาคม พ.ศ. 2562 หนังสือรวมเล่ม(ทังโกบง)เล่มแรกได้วางจำหน่ายเมื่อวันที่ 20 มกราคม พ.ศ. 2563 ณ เดือนตุลาคม พ.ศ. 2568 มีการวางจำหน่ายไปแล้วจำนวน 7 เล่ม

 อนิเมะ 
มีการประกาศดัดแปลงเป็นซีรีส์อนิเมะทางโทรทัศน์เมื่อวันที่ 12 มีนาคม พ.ศ. 2568 ซีรีส์นี้ผลิตโดยอะนิเพล็กซ์และสร้างเป็นแอนิเมชั่นโดยสตูดิโอซองเน่ กำกับโดยทาคาชิ ซาคุมะ โดยมีชุนทาโร โทซาวะเป็นผู้ช่วยผู้กำกับ โยโกะ โยไนยามะเป็นผู้เขียนบท โค โยชินาริเป็นผู้ออกแบบตัวละคร และคานะ ฮาชิงูจิเป็นผู้แต่งเพลงประกอบ มีกำหนดการออกอากาศในวันที่ 11 เมษายน พ.ศ. 2569 ทางช่องโตเกียวเอ็มเอ็กซ์และเครือข่ายอื่น ๆ มีเพลงปิดของเรื่องคือ  ร้องโดยนักพากย์หลักทั้งหกคน มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้

 อ้างอิง 

 แหล่งข้อมูลอื่น 



หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:มังงะของสำนักพิมพ์อากิตะโชเต็ง
หมวดหมู่:ซีรีส์อนิเมะที่สร้างจากมังงะ
หมวดหมู่:อะนิเพล็กซ์
หมวดหมู่:เมืองชิจิบุ จังหวัดไซตามะ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:เว็บคอมิกญี่ปุ่น
หมวดหมู่:มิวส์ คอมมิวนิเคชัน
หมวดหมู่:การ์ตูนญี่ปุ่นแนวเซเน็ง
หมวดหมู่:รายการโทรทัศน์ที่มีฉากในจังหวัดไซตามะ
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:เว็บคอมิกที่ได้รับการตีพิมพ์
หมวดหมู่:การ์ตูนญี่ปุ่นแนวยูริ